**PRIPREMA ZA NASTAVNI SAT HRVATSKOGA JEZIKA**

|  |  |  |  |
| --- | --- | --- | --- |
| IME I PREZIME UČITELJICE: Martina Valec–Rebić | | | |
| RAZREDNI ODJEL: 5. c | | REDNI BROJ SATA: 150. | NADNEVAK: 8. 5. 2019. |
| NASTAVNA TEMA | | Slušanje književnih i neknjiževnih tekstova | |
| NAZIV NASTAVNE JEDINICE | | **Slušanje književnih i neknjiževnih tekstova / leksičke vježbe** | |
| NASTAVNO PODRUČJE:  jezično izražavanje | | TIP NASTAVNOGA SATA:  kombinirani | NASTAVNI OBLICI:  čelni, pojedinačni, u paru |
| OPERACIONALIZIRANI CILJEVI: | | Bogatiti rječnik. Razvijati empatiju i prihvaćanje drugačijih.  Poticati stvaralaštvo. | |
| SUODNOS | | unutarpredmetni – medijska kultura, književnost, hrvatski jezik | |
| ZADAĆE SATA: | | | |
| 1. obrazovne | Učenik će tražiti značenje nepoznatih riječi u *online* rječniku, objasniti značenje novih riječi, upotrijebiti ih u vlastitim primjerima; iznijeti svoj dojam o filmu i tekstu, objasniti postupke likova u filmu i tekstu, usporediti film i tekst. | | |
| 1. odgojne | Učenik će osvijestiti predrasude prema drugima i drukčijima po različitim osnovama, uočiti važnost dobrih međuljudskih odnosa, razvijati suradništvo. | | |
| 1. funkcionalne | Učenik će razvijati sposobnost iskazivanja doživljaja, analiziranja, zaključivanja, uspoređivanja i povezivanja. | | |
| 1. komunikacijske | Učenik će bogatiti rječnik, otkrivati značenje riječi na temelju konteksta, služiti se rječnikom, razvijati usmeno izražavanje, aktivno slušati sugovornike. | | |
| NASTAVNI MATERIJAL | film, bijela ploča, računalo i projektor, nastavni listići, LM predložak, Hrvatski jezični portal, bilježnica, digitalni alat Wordwall | | |
| POSTUPCI I OBLICI VREDNOVANJA I SAMOVREDNOVANJA | – procjena učeničke aktivnosti i rada tijekom sata  – učeničko izlaganje rezultata rada u paru  – procjena razumijevanja sadržaja tijekom sinteze | | |

|  |
| --- |
| TIJEK SATA (ARTIKULACIJA) |
| **1. Uvodni dio (10 minuta)**  a) igra riječima – pogađanje značenja riječi *kljast* i *štene* (unaprijed pripremljeno s troje učenika), rješavanje 1. zadatka na NL  b) najava i gledanje kratkog animiranog filma *Poklon* (4 min.), razgovor o filmu  *Koji su se osjećaji probudili u vama tijekom i nakon gledanja filma?*  *Što dječak radi na početku filma? Kako se osjeća? Po čemu to zaključujete?*  *Kako reagira na majčin dolazak i savjete? Ponašate li se i vi ponekad tako?*  *Kako se mijenjaju dječakovi osjećaji zbog dara koji mu je majka donijela?*  *Objasnite promjenu koja se dogodila u dječaku.*  *Kako na vas djeluje završetak filma?*  <https://drive.google.com/file/d/1TZj3dTi56G_CwQQ2jXRUr8Il1CuoZxdG/view?usp=drive_web>    c) najava teksta: *Poslušajte tekst koji govori o sličnoj temi kao film koji smo pogledali.*  **2. Glavni dio (30 minuta)**  a) čitanje lingvometodičkoga predloška, razgovor o tekstu  *Zašto je dječak ušao u prodavaonicu? Objasnite zašto nije mogao kupiti štene.*  *Kako vlasnik trgovine postupa? Zašto nije želio prodati dječaku psića koji je zaostajao za drugima? Objasnite što iz trgovčevih postupaka zaključujete o njegovim osobinama.*  *Zašto je dječak želio baš psića s nedostatkom? Zašto dječak nije želio da mu trgovac pokloni psića, nego ga je želio kupiti? Slažete li se sa zaključkom na kraju teksta? Objasnite svoj odgovor.*  *Navedite sličnosti i razlike filma i priče.*  b) leksičke vježbe  – zaokruživanje nepoznatih riječi u tekstu (2. zadatak na NL)  – zaključivanje o značenju riječi na temelju konteksta  – traženje značenja riječi za koje učenici nisu mogli zaključiti iz konteksta što znače (*Hrvatski jezični portal),* rješavanje 3. i 4. zadatka na nastavnome listiću  – rad u paru – upotreba novih riječi u vlastitim rečenicama (10 minuta)  – čitanje i korekcija odgovora (riječ se bira uz pomoć alata Wordwall:  <https://wordwall.net/hr/resource/503298/rije%C4%8Di>)  **3. Sinteza (5 minuta)**  – kviz *Sada znam što znači* (alat Wordwall: <https://wordwall.net/hr/resource/513538/sada-znam-%C5%A1to-zna%C4%8Di>)  – zadavanje domaće zadaće – nastavni listić 2 |
| PLAN PLOČE / PROZIRNICE |
|  |

**NASTAVNI LISTIĆ 1, Jezične vježbe**

**1. Zaokruži slovo uz točno značenje navedenih riječi.**

*kljast*

a) koji nema ruke ili noge, sakat

b) mlada biljka koja je tek iznikla

c) slab, mršav konj

*štene*

a) količina novca koji se uštedi

b) štedna žarulja

c) mladunče psa

**2. Zaokruži nepoznate riječi crvenom bojom.**

**Riječi za čije značenje nisi u potpunosti siguran/sigurna zaokruži plavom bojom.**

**DJEČAK I PAS**

U središtu maloga drevnoga grada nalazila se prodavaonica životinja u kojoj je prije nekoliko dana kujica Luna oštenila pet mladih štenaca. Vlasnik trgovine na vrata je objesio natpis *Štenci na prodaju*. Taj je natpis mamio djecu koja su svakodnevno tuda prolazila.

Dječak Tom nekoliko je dana promatrao trgovinu i natpis koji je povremeno zanjihao lahor. Jednoga je dana ušao u prodavaonicu i prišao prodavaču prevrćući po svojim džepovima. Bojažljivo je upitao koliko stoji jedno štene. Vlasnik mu je odgovorio da stoje između 200 i 400 kuna. Dječak se pokunjio. Izvadio je nekoliko kovanica iz džepa. Imao je samo 15 kuna. Ipak je poželio pogledati štence.

Vlasnik se trgovine nasmijao i zazviždao. Iz psećeg ležaja dotrčala je Luna i njezinih pet štenaca. No, jedan je od njih zaostajao. Dječak ga je odmah zamijetio. Upitao je vlasnika što se dogodilo psiću. Vlasnik mu je odgovorio kako se psić rodio s manom i nikada neće moći trčati kao drugi psići. Dječak je izrazio želju kako bi on kupio upravo tog psića. No, prodavač mu ponovi kako štene ima manu i da ga ne može prodati. Može mu ga jedino darovati. Maleni je pošao prema vratima, zastao i vratio se. Pogledao je prodavača svojim krupnim modrim očima i rekao kako ne želi štenca na poklon. Želi ga kupiti. Odmah će mu dati 15 kuna i svaki mjesec 10 kuna dok ga ne otplati. No i vlasnik je bio uporan. Nije želio novce za štene koje ima manu.

Maleni ga je dugo razočarano promatrao. Odjednom, pogleda prema tlu, podigne lijevu nogu i pokaže prodavaču svoju protezu. Reče mu kako ni on ne može trčati i skakati kao druga djeca i da baš zato želi tog psića. Samo će ga on moći razumjeti. Prodavač je ostao zaprepašten. Uzeo je štene i pružio ga dječaku. Poželio je da svi njegovi psići dobiju gospodare kao što je taj maleni, hrabri dječak. Shvatio je kako nije bitno u životu kakav si, nego koliko te netko cijeni i prihvaća takvoga kakav jesi.

**3. Zaokruži slovo uz točno značenje navedenih riječi.**

***drevan***

a) koji je od drveta

b) koji je postojao u dalekoj prošlosti, prastar

c) koji je oštećen, poderan

***lahor***

a) vrsta stabla

b) skupina oblaka

c) posve lagan vjetar

**4. Napiši na praznu crtu jednu od ponuđenih riječi tako da ju staviš uz pripadajuće značenje:** *stajati, pokunjiti se, ležaj, mana, proteza, modar.*

\_\_\_\_\_\_\_\_\_\_\_\_\_\_\_\_\_\_\_ – krevet, postelja, mjesto predviđeno da se na njemu leži

\_\_\_\_\_\_\_\_\_\_\_\_\_\_\_\_\_\_\_ – koji je boje vedrog neba, plav

\_\_\_\_\_\_\_\_\_\_\_\_\_\_\_\_\_\_\_ – koštati, imati cijenu

\_\_\_\_\_\_\_\_\_\_\_\_\_\_\_\_\_\_\_ – nedostatak, pogreška, neispravnost

\_\_\_\_\_\_\_\_\_\_\_\_\_\_\_\_\_\_\_ – pomagalo koje zamjenjuje izgubljen dio ljudskog tijela

\_\_\_\_\_\_\_\_\_\_\_\_\_\_\_\_\_\_\_ – klonuti duhom, ražalostiti se, oneraspoložiti se, potuliti se, snužditi se

**5. S prijateljem u klupi osmisli i napiši vlastite rečenice u kojima ćete uporabiti zadane riječi:** *kljast, drevan, lahor, pokunjiti se, ležaj, mana, proteza, modar.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NASTAVNI LISTIĆ 2, Jezične vježbe**

**1. Upiši na crte riječi koje nedostaju u tekstu.**

DJEČAK I PAS

U središtu maloga \_\_\_\_\_\_\_\_\_\_\_\_\_\_\_\_\_ grada nalazila se prodavaonica životinja u kojoj je prije nekoliko dana kujica Luna oštenila pet mladih štenaca. Vlasnik trgovine na vrata je objesio natpis *Štenci na prodaju*. Taj je natpis mamio djecu koja su svakodnevno tuda prolazila.

Dječak Tom nekoliko je dana promatrao trgovinu i natpis koji je povremeno zanjihao \_\_\_\_\_\_\_\_\_\_\_\_\_\_\_\_. Jednoga je dana ušao u prodavaonicu i prišao prodavaču prevrćući po svojim džepovima. Bojažljivo je upitao koliko \_\_\_\_\_\_\_\_\_\_\_\_\_\_\_\_ jedno štene. Vlasnik mu je odgovorio da stoje između 200 i 400 kuna. Dječak se \_\_\_\_\_\_\_\_\_\_\_\_\_\_\_\_\_\_\_. Izvadio je nekoliko kovanica iz džepa. Imao je samo 15 kuna. Ipak je poželio pogledati štence.

Vlasnik se trgovine nasmijao i zazviždao. Iz psećeg \_\_\_\_\_\_\_\_\_\_\_\_\_\_\_\_ dotrčala je Luna i njezinih pet štenaca. No, jedan je od njih zaostajao. Dječak ga je odmah zamijetio. Upitao je vlasnika što se dogodilo psiću. Vlasnik mu je odgovorio kako se psić rodio s \_\_\_\_\_\_\_\_\_\_\_\_\_\_\_\_\_\_ i nikada neće moći trčati kao drugi psići. Dječak je izrazio želju kako bi on kupio upravo tog psića. No, prodavač mu ponovi kako štene ima manu i da ga ne može prodati. Može mu ga jedino darovati. Maleni je pošao prema vratima, zastao i vratio se. Pogledao je prodavača svojim krupnim \_\_\_\_\_\_\_\_\_\_\_\_\_\_\_\_ očima i rekao kako ne želi štenca na poklon. Želi ga kupiti. Odmah će mu dati 15 kuna i svaki mjesec 10 kuna dok ga ne otplati. No i vlasnik je bio uporan. Nije želio novce za štene koje ima manu.

Maleni ga je dugo razočarano promatrao. Odjednom, pogleda prema tlu, podigne lijevu nogu i pokaže prodavaču svoju \_\_\_\_\_\_\_\_\_\_\_\_\_\_\_\_. Reče mu kako ni on ne može trčati i skakati kao druga djeca i da baš zato želi tog psića. Samo će ga on moći razumjeti. Prodavač je ostao zaprepašten. Uzeo je štene i pružio ga dječaku. Poželio je da svi njegovi psići dobiju gospodare kao što je taj maleni, hrabri dječak. Shvatio je kako nije bitno u životu kakav si, nego koliko te netko cijeni i prihvaća takvoga kakav jesi.

**2. Prepiši rečenicu tako da zamijeniš podcrtanu riječ riječju srodnoga značenja.**

a) U središtu grada nalazila se prodavaonica.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) Prodavač je ostao zaprepašten.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

c) Bojažljivo je upitao koliko stoji jedno štene.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

d) Dječak ga je odmah zamijetio.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e) Dječak se pokunjio.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

f) Taj je natpis mamio djecu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_